Съдържание

# Инструменти

Менюто „Инструменти“ на прозорец с база от данни.

## Връзки

Отваря изгледа Проектиране на връзки и проверява дали свързаната база от данни поддържа връзки между таблици.

## Администриране на потребители

Отваря диалоговия прозорец за администриране на потребители, ако базата от данни поддържа тази възможност.

## Филтър за таблици

Отваря диалоговия прозорец „Филтър за таблици“, в който можете да зададете кои таблици на базата от данни да са показани и кои – скрити.

Изберете таблиците, които желаете да филтрирате, в списъка Филтър.

Ако изберете най-горната таблица в йерархия, ще бъдат избрани всички таблици от йерархията.

Ако изберете таблица, която е на по-долно ниво в йерархията, таблиците на по-горни нива от нея няма да бъдат избрани.

## SQL

Отваря диалоговия прозорец SQL, в който можете да въвеждате оператори на SQL.