Съдържание

# Сливане и разделяне на клетки

Можете да изберете диапазон от клетки и да ги обедините в една. Също така можете да вземете обединена преди това клетка и да я разделите обратно на отделни клетки.

Когато копирате клетки в област, която съдържа слети клетки, последните първо се разделят, след което се поставят копираните клетки. Ако копираните клетки са слети, те запазват това си състояние.

## Сливане на клетки

Обединяването на клетки може да доведе до грешки при изчисляване на формулите в таблицата.

За достъп до тази команда...

Щракнете и плъзнете, за да изберете клетките за обединяване, после направете едно от следните неща:

В лентата „Форматиране“ щракнете върху:

Сливане на клетки

…или щракнете с десния бутон върху селекцията, за да отворите контекстното меню, и изберете Сливане на клетки.
Ако вместо това се вижда Разделяне на слети клетки, значи селекцията съдържа слети клетки и не може да бъде обединявана по-нататък.

…или в страничната лента Свойства отметнете полето Сливане на клетки.

…или изберете Форматиране - Сливане и разделяне на клетки - Сливане на клетки.

…или изберете Форматиране - Сливане и разделяне на клетки - Сливане и центриране на клетките.

Клетките ще бъдат слети и съдържанието им ще бъде центрирано в обединената клетка.

Клетките не мога да се сливат повторно, без първо да се разделят.

Сливането на селекция от клетки, която частично включва вече обединени клетки, обикновено е възможно чрез Разделяне на слети клетки, последвано от Сливане на клетки, без да се променя началната селекция. Резултатът до голяма степен зависи от предишните ви избори при сливане на клетки, направени чрез описаните по-долу настройки в диалога Сливане на клетки.

Не се поддържа множествена селекция, тоест селекцията трябва да бъде правоъгълна.

Обединената клетка получава името и съдържанието на първата клетка от селекцията.

Ако повече от една от обединяваните клетки има съдържание, се отваря диалоговият прозорец Сливане на клетки.

#### Настройки в диалога „Сливане на клетки“

Налице са три възможности:

- Преместване съдържанието на скритите клетки в първата клетка: настоящото съдържание на скритите клетки се обединява в първата клетка, а скритите се изпразват; резултатите на формулите, цитиращи скритите клетки или първата клетка, се променят.

- Запазване съдържанието на скритите клетки: съдържанието на скритите клетки се запазва; резултатите на формулите, цитиращи тези клетки, не се променят.

- Изтриване съдържанието на скритите клетки: съдържанието на скритите клетки се премахва; резултатите на формулите, цитиращи тези клетки, се променят.

## Разделяне на слети клетки

За достъп до тази команда...

Изберете клетките, които да бъдат разделени, или селекция, която включва тези клетки, след което направете едно от следните неща:

В лентата „Форматиране“ щракнете върху:

Разделяне на слети клеткиРазделяне на клетки

…или щракнете с десния бутон върху селекцията, за да отворите контекстното меню, и изберете Разделяне на слети клетки.
Ако вместо това се вижда Сливане на клетки, значи селекцията не съдържа слети клетки.

…или в страничната лента Свойства премахнете отметката от полето Сливане на клетки.

…или изберете Форматиране - Сливане и разделяне на клетки - Разделяне на слети клетки.

…или превключете Форматиране - Сливане и разделяне на клетки - Сливане и центриране на клетките.

Теми, свързани с показаната

Сливане на клетки

Сливане и центриране на клетките

Разделяне на слети клетки

Цитиране на клетка от друг лист